The Beau Brummels

**The Beau Brummels** var eit USA-amerikansk band. Dei vart skipa i San Francisco i 1964 og bestod opphavleg av Sal Valentino (solovokal), Ron Elliott (sologitar), Ron Meagher (bassgitar), Declan Mulligan (rytmegitar, bass, munnspel) og John Petersen (trommer). Dei vart oppdaga av lokale DJ-ar som leita etter nye artistar å signere til det nye selskapet deira, Autumn Records, der Sylvester Stewart—seinare kjend som Sly Stone—produserte dei tidlege innspelingane deira. Opphavleg var musikkstilen deira ei blanding av beat-musikk og folkemusikk og dei vart ofte samanlikna med The Beatles, medan dei seinare spelte stilartar som psykedelisk rock og countryrock. Gruppa tok namnet sitt frå den kjende engelske lapsen Beau Brummell frå regency-tida. 

The Beau Brummels slo gjennom med debutsingelen sin, «Laugh, Laugh». Med denne songen vart dei seinare rekna for å ha sett eit av dei estetiske grunnlaga for San Francisco-stilen, i lag med andre band som The Charlatans. Songen er oppført på lista til Rock and Roll Hall of Fame over «500 songar som forma rock and roll». Populariteten deira fortsette med det påfølgjande albumet, *[[Introducing The Beau Brummels]]* i 1965, og topp 10-singelen «Just a Little». Salstala dalte året etter, då Autum Records, som sleit med økonomiske problem, vart kjøpt opp av Warner Bros. Records. Etter å ha spelt inn eit album med coversongar, *[[Beau Brummels '66]]*, gav bandet ut eit par kritikarroste album, *[[Triangle av The Beau Brummels|Triangle]]* i 1967 og *[[Bradley's Barn]]* i 1968.

Det var stadig endringar i besetninga til bandet, som byrjar med at Mulligan slutta i 1965. Gitaristen Don Irving kom inn i bandet seint i 1965, då Ellito byrja å slite med anfall som følgje av diabetes, slik at han ikkje lenger kunne turnere med bandet. Kort tid etter utgjevinga av *[[Beau Brummels '66]]*, slutta Irving i gruppa då han vart kalla inn i hæren. Petersen slutta for å bli med i Harpers Bizarre, og The Beau Brummels vart redusert til ein trio for innspelinga av *Triangle*. Meagher vart trekt ut til militærteneste i 1968, og berre Valentino og Elliott var att som bandmedlemmar. Duoen arbeidde med studiomusikarar i Nashville for innspelinga av *Bradley's Barn* før dei gav seg i 1969 for å fokusere på solokarriere og andre prosjekt.  

Fire av dei opphavlege medlemmane i bandet kom saman i 1974 og gav ut eit sjølvoppkalla album året etter.

## Bandmedlemmar

### Original besetning
* Sal Valentino – solovokal, tamburin (1964–1969, 1974–1975)
* Ron Elliott – sologitar, korvokal, stundom vokal (1964–1969, 1974–1975)
* Ron Meagher – bass, korvokal, stundom vokal (1964–1967, 1974)
* Declan Mulligan – rytmegitar, munnspel, korvokal, stundom vokal (1964–1965, 1974–1975)
* John Petersen – trommer, stundom solovokal (1964–1966, 1974–1975; død 2007)

### Seinare medlemmar
* Don Irving – gitar, korvokal (1965–1966)
* Dan Levitt – banjo, gitar (1974–1975)
* Peter Tepp – trommer (fullførte turné i 1975)

### Tidslinje


ImageSize = width:700 height:auto barincrement:27
PlotArea = left:100 bottom:60 top:0 right:50
Alignbars = justify
DateFormat = dd/mm/yyyy
Period = from:01/01/1964 till:31/12/1975
TimeAxis = orientation:horizontal format:mm/dd/yyyy

Colors =
  id:Vocals              value:red      legend:Vokal
  id:Guitars             value:green      legend:Gitar
  id:Bass                value:blue        legend:Bass
  id:Drums               value:orange     legend:Trommer

Legend = orientation:horizontal position:bottom

ScaleMajor = increment:1 start:1964

PlotData=

  width:11 textcolor:black align:left anchor:from shift:(10,-4)

  bar:Sal&nbsp;Valentino from:01/04/1964 till:01/01/1969 color:Vocals
  bar:Sal&nbsp;Valentino from:01/02/1974 till:01/09/1975 color:Vocals
  bar:Ron&nbsp;Elliott from:01/04/1964 till:01/01/1969 color:Guitars
  bar:Ron&nbsp;Elliott from:01/02/1974 till:01/09/1975 color:Guitars
  bar:Declan&nbsp;Mulligan from:01/04/1964 till:01/07/1965 color:Guitars
  bar:Declan&nbsp;Mulligan from:01/02/1974 till:01/09/1975 color:Bass
  bar:Don&nbsp;Irving from:01/10/1965 till:01/09/1966 color:Guitars
  bar:Dan&nbsp;Levitt from:01/09/1974 till:01/09/1975 color:Guitars
  bar:Ron&nbsp;Meagher from:01/04/1964 till:01/05/1967 color:Bass
  bar:Ron&nbsp;Meagher from:01/02/1974 till:01/09/1974 color:Guitars
  bar:John&nbsp;Petersen from:01/04/1964 till:01/09/1966 color:Drums
  bar:John&nbsp;Petersen from:01/02/1974 till:01/06/1975 color:Drums




* Note: The Beau Brummels var inaktive frå 1969 til 1974.

## Diskografi
* 1965: *[[Introducing the Beau Brummels]]*
* 1965: *[[The Beau Brummels, Volume 2]]*
* 1966: *[[Beau Brummels '66]]*
* 1967: *[[Triangle av The Beau Brummels|Triangle]]*
* 1968: *[[Bradley's Barn]]*
* 1975: *[[The Beau Brummels av The Beau Brummels|The Beau Brummels]]*
* 2013: *Continuum*

## Kjelder

**Denne artikkelen bygger på «[[:en:The Beau Brummels|The Beau Brummels]]» frå ,  den 20. oktober 2020.* 
*** oppgav desse kjeldene:* 
* 
* 

## Bakgrunnsstoff